
1.	ΠΕΔΙΟ ΕΦΑΡΜΟΓΗΣ
1.1	Η ΠΕΔ καθορίζει τις τεχνικές, μετρολογικές, λειτουργικές και υποστηρικτικές απαιτήσεις για την προμήθεια φορητού αρθρωτού μετρητικού βραχίονα συντεταγμένων, των αναγκαίων περιφερειακών και λογισμικού, για τις ανάγκες του Κρατικού Εργοστασίου Αεροσκαφών (ΚΕΑ) της Πολεμικής Αεροπορίας.
1.2	Η προμήθεια περιλαμβάνει μεταφορά, εγκατάσταση, αρχική τεκμηριωμένη επαλήθευση επιδόσεων, εκπαίδευση, εγγύηση και υποστήριξη σύμφωνα με τις επόμενες παραγράφους.
2.	ΣΧΕΤΙΚΑ ΕΓΓΡΑΦΑ
2.1	Π.Δ. 57/2010 (Α΄ 97), για την Οδηγία 2006/42/ΕΚ περί μηχανημάτων, μόνο εφόσον ο συγκεκριμένος εξοπλισμός εμπίπτει στο πεδίο εφαρμογής του. Κανονισμός (ΕΕ) 2023/1230, όπως τροποποιήθηκε και ισχύει, με γενική εφαρμογή από 20.01.2027 για προϊόντα που εμπίπτουν στο πεδίο του. Η εφαρμοστέα χρονική έκδοση κρίνεται από τον χρόνο νόμιμης διάθεσης στην αγορά.
2.2	Κ.Υ.Α. οικ.37764/873/Φ342/2016 (Β΄ 1602) για την ηλεκτρομαγνητική συμβατότητα (Οδηγία 2014/30/ΕΕ), όπως τροποποιήθηκε, μεταξύ άλλων, με την απόφαση 53/2026 (Β΄ 3064), εφόσον εφαρμόζεται.
2.3	Κ.Υ.Α. οικ.51157/ΔΤΒΝ 1129/2016 (Β΄ 1425), για ηλεκτρολογικό υλικό εντός ορίων τάσης (Οδηγία 2014/35/ΕΕ), όπως τροποποιήθηκε, μεταξύ άλλων, με την απόφαση 28746/2026 (Β΄ 2126), στα επιμέρους προϊόντα όπου εφαρμόζεται.
2.4	Π.Δ. 114/2013 (Α΄ 147), περιορισμός επικίνδυνων ουσιών σε ηλεκτρικό και ηλεκτρονικό εξοπλισμό (Οδηγία 2011/65/ΕΕ – RoHS), όπως τροποποιήθηκε και ισχύει, με έλεγχο εξαιρέσεων πεδίου εφαρμογής.
2.5	Κ.Υ.Α. Η.Π. 23615/651/Ε.103/2014 (Β΄ 1184), για απόβλητα ηλεκτρικού και ηλεκτρονικού εξοπλισμού, όπως τροποποιήθηκε και ισχύει. Η εφαρμογή της σε υποχρεώσεις παραγωγού/προμηθευτή ελέγχεται κατά περίπτωση.
2.6	Ν. 4412/2016, ιδίως άρθρο 54, ή, εφόσον η συγκεκριμένη σύμβαση υπάγεται στο ειδικό πεδίο άμυνας και ασφάλειας, ν. 3978/2011, ιδίως άρθρο 30, όπως ισχύουν. Ο προσδιορισμός του εφαρμοστέου καθεστώτος γίνεται από την αρμόδια αναθέτουσα αρχή και δεν συνάγεται μόνο από τον φορέα χρήσης.
2.7	Κανονισμός (ΕΚ) 2195/2002 και τροποποιητικός Κανονισμός (ΕΚ) 213/2008, για το Κοινό Λεξιλόγιο Δημοσίων Συμβάσεων (CPV).
2.8	ΕΛΟΤ EN ISO 10360-12:2016 / ISO 10360-12:2016: δοκιμές αποδοχής και επανεπαλήθευσης αρθρωτών μηχανών μέτρησης συντεταγμένων, ή τεκμηριωμένα ισοδύναμο ως προς την απαιτούμενη μετρολογική επαλήθευση.
2.9	ISO/IEC 17025:2017 / ΕΛΟΤ EN ISO/IEC 17025, ή η εκάστοτε ισχύουσα αντίστοιχη έκδοση, για την τεχνική επάρκεια εργαστηρίων διακριβώσεων.
2.10	ΕΛΟΤ EN ISO 14253-1:2017 / ISO 14253-1:2017, ή ισοδύναμο, για κανόνες απόφασης συμμόρφωσης με συνεκτίμηση της αβεβαιότητας μέτρησης.
2.11	ISO 9001:2026, ή αποδεκτό πιστοποιητικό ISO 9001:2015 εντός της αναγνωρισμένης μεταβατικής περιόδου πιστοποίησης έως 30.09.2029, εφόσον ζητείται πιστοποίηση συστήματος διαχείρισης ποιότητας.
2.12	Σε κάθε παραπομπή σε πρότυπο επιτρέπεται τεκμηριωμένη ισοδυναμία, κατά το εφαρμοστέο δίκαιο δημοσίων συμβάσεων. Η δεσμευτική νομοθεσία υπερισχύει τυχόν αντίθετης διατύπωσης της ΠΕΔ. Η εφαρμοσιμότητα νομοθεσίας CE τεκμηριώνεται για την προσφερόμενη συγκεκριμένη διαμόρφωση.
3.	ΤΑΞΙΝΟΜΗΣΗ
3.1	Η συσκευή που περιγράφεται στην παρούσα, ανήκει στην κλάση 4940 κατά NATO ACodP-2/3.
3.2	Ο κωδικός CPV με βάση τον κανονισμό (ΕΚ) της §2.1, είναι ο «38300000-8» με περιγραφή «Όργανα μετρήσεων».
4.	ΤΕΧΝΙΚΑ ΧΑΡΑΚΤΗΡΙΣΤΙΚΑ
4.1	Ορισμός Υλικού
4.1.1	Ο Φορητός Αρθρωτός Μετρητικός Βραχίονας Συντεταγμένων (Articulated Portable Measuring Arm) θα αποτελεί ολοκληρωμένη διάταξη με δυνατότητα μέτρησης της γεωμετρίας εξαρτημάτων, μέσω της ανίχνευσης διακριτών σημείων στην επιφάνειά τους, από κατάλληλα σχεδιασμένο σύστημα αισθητήρα (Probe System).
Ο χειρισμός (θέση, μετακίνηση) του βραχίονα από τον χρήστη θα εκτελείται χειροκίνητα. O βραχίονας θα διαθέτει την ικανότητα μετακίνησης στις τρεις (3) διευθύνσεις Χ, Υ, Ζ του καρτεσιανού συστήματος συντεταγμένων και σε εφτά άξονες όπως αυτοί θα ορίζονται από σταθερό σημείο αναφοράς επί του βραχίονα (Arm) συγκράτησης του αισθητήρα ή του σαρωτή. Στο κείμενο της παρούσας ΠΕΔ ο όρος «εξοπλισμός» χρησιμοποιείται για να περιγράψει τον υπό προμήθεια φορητό αρθρωτό μετρητικό βραχίονα συντεταγμένων καθώς και το σύνολο των απαιτούμενων συσκευών - υλικών που τη συνοδεύουν και περιγράφονται στο παρόν.
4.2	Χαρακτηριστικά Επιδόσεων
4.2.1	To εύρος μέτρησης (εργόσφαιρα) θα είναι τουλάχιστον 3 m με τον προβλεπόμενο αισθητήρα. Ο προσφέρων θα δηλώνει ρητά τη μετρική ορισμού του εύρους (διάμετρος ή ακτίνα εργασίας), σύμφωνα με το πρότυπο/εγχειρίδιο του κατασκευαστή, ώστε να μη συγχέονται μη συγκρίσιμα μεγέθη.
4.3	Φυσικά Χαρακτηριστικά
4.3.1	Ο εξοπλισμός θα αποτελείται από τα κάτωθι τέσσερα (4) κύρια συγκροτήματα:
	α) Μαγνητική βάση στήριξης του βραχίονα.
	β) Ολοκληρωμένη διάταξη ανίχνευσης-μέτρησης
	γ) Σετ τριών (3) διαφορετικών probes
	δ) Σύστημα αυτόματης λήψης, καταγραφής και επεξεργασίας μετρήσεων(Hardware, Software, Controllers) με τη βοήθεια Η/Υ.
4.3.2 Θα διατίθεται πρότυπη σφαίρα διακρίβωσης.
4.3.3 Θα υπάρχει κατάλληλος τρόπος διακρίβωσης του εξοπλισμού με την πρότυπη σφαίρα.
4.3.4 Θα υπάρχει η δυνατότητα λειτουργίας του εξοπλισμού τουλάχιστον με χρήση καλωδίου, για τη σύνδεση σε δίκτυο παροχής ρεύματος.
4.3.5 Η απόληξη του αισθητήρα μέτρησης (tip) θα λαμβάνει τις συντεταγμένες σημείου επί ενός υλικού μέσω μηχανικής επαφής (contact mode).
4.3.6 Μέγιστο σφάλμα μέτρησης () μικρότερο ή ίσο από 0.061 mm, όπου  σύμφωνα με σχετικό παραγράφου 2.4.
4.3.7 Μέγιστο σφάλμα απόστασης ) μικρότερο ή ίσο από 0.023 mm, όπου  σύμφωνα με σχετικό παραγράφου 2.4.

4.3.8 Μέγιστο σφάλμα θέσης () μικρότερο ή ίσο από 0.090 mm, όπου   σύμφωνα με σχετικό παραγράφου 2.4.
4.3.9 Μέγιστο σφάλμα σχήματος μικρότερο ή ίσο 0.041mm, όπου  σύμφωνα με το σχετικό παραγράφου 2.4.
4.3.10 Ο εξοπλισμός θα είναι συμβατός με αισθητήρα ανίχνευσης τύπου σάρωσης (scanning mode), με σκοπό μελλοντική αναβάθμιση. Ο εν λόγω αισθητήρας δεν θα παρέχεται στον προς προμήθεια εξοπλισμό εκτός κι αν ο εξοπλισμός προσφέρεται με αυτόν (optional).
4.3.11 Θα διατίθεται σετ προβόλων (stylus) με απολήξεις (tip) τουλάχιστον τριών διαφορετικών διαμέτρων.
4.3.12 Θα διατίθεται βαλίτσα μεταφοράς του εξοπλισμού για την ασφαλή μεταφορά του.
4.3.13 Θα διατίθεται φορητός Η/Υ (laptop) με υλισμικό (hardware) και εγκατεστημένο λογισμικό (software) κατάλληλο για την υποστήριξη όλων των λειτουργιών του βραχίονα και σε συμφωνία με την § 4.3.14 κατωτέρω. Επιπρόσθετα το hardware να δύναται να υποστηρίξει ενδεχόμενες αναβαθμίσεις λογισμικού κατ' ελάχιστο για τα επόμενα 2 έτη.
4.3.14 Θα υφίσταται κατάλληλο λογισμικό για τη λήψη τρισδιάστατων μετρήσεων και απευθείας αξιοποίηση τους από το λογισμικό σχεδίασης άδεια του οποίου διαθέτει το Εργοστάσιο (Solidworks) χωρίς να απαιτείται:
	α. μετατροπή στα δεδομένα των μετρήσεων που λαμβάνονται από τον εξοπλισμό
	β. επεξεργασία και οργάνωση των μετρήσεων από το χρήστη.

Πιο συγκεκριμένα θα πρέπει το λογισμικό να δύναται να λειτουργήσει ως Add-in του Solidworks και να αξιοποιεί σε real time τα δεδομένα μετρήσεων από τον εξοπλισμό τόσο για την αντίστροφη σχεδίαση εξαρτημάτων όσο και για τον ποιοτικό έλεγχο-επιθεώρηση, μέσω σύγκρισης, των μοντέλων CAD με φυσικά μετρημένα μοντέλα (από τον εξοπλισμό ) ώστε να είναι εφικτός ο εντοπισμός των αποκλίσεων από το σχεδιασθέν καθώς και από το αποδεκτό σύμφωνα με την βιβλιογραφία (Fits and Clearances). Επιπρόσθετα, θα συμπεριλαμβάνεται η αναβάθμιση του υπόψη λογισμικού για τα επόμενα δύο χρόνια αδαπάνως για την υπηρεσία.
4.3.15 Το σύνολο του εξοπλισμού θα είναι καινούριο και αμεταχείριστο.
4.4	Αξιοπιστία
4.4.1	Ζητείται μετρολογική έκθεση συγκεκριμένου οργάνου ή εργοστασιακών δοκιμών για το προσφερόμενο μοντέλο, που περιλαμβάνει μεθοδολογία, αποτελέσματα, συνθήκες, ταυτοποίηση οργάνου, ιχνηλασιμότητα μέσων και κανόνα απόφασης.
4.4.2	Τυχόν πιστοποίηση ISO 9001 του εργοστασίου ή του σχετικού φορέα προσκομίζεται με πεδίο εφαρμογής που καλύπτει τις κρίσιμες δραστηριότητες, λαμβάνοντας υπόψη τη μεταβατική ισχύ ISO 9001:2015/2026.
4.5	Δυνατότητα Συντήρησης
4.5.1	Ο προμηθευτής θα δηλώσει διαθέσιμη τεχνική υποστήριξη, δυνατότητα επισκευής, προληπτικής συντήρησης, επανεπαλήθευσης κατά ISO 10360-12 ή τεκμηριωμένα ισοδύναμη μέθοδο, και αναβάθμισης λογισμικού.
4.5.2	Κατά την παράδοση θα περιλαμβάνεται χωρίς ιδιαίτερη χρέωση αρχικός τεκμηριωμένος μετρολογικός έλεγχος. Η πρώτη προγραμματισμένη συντήρηση και διακρίβωση/επανεπαλήθευση, στο διάστημα που ορίζει ο κατασκευαστής ή η σύμβαση, θα παρέχεται χωρίς πρόσθετο κόστος με σαφή αναφορά σε μεταφορές και ανταλλακτικά.
4.5.3	Για εργαστηριακή διακρίβωση ζητείται, όπου είναι διαθέσιμο και πρόσφορο, εργαστήριο διαπιστευμένο κατά ISO/IEC 17025 με κατάλληλο πεδίο διαπίστευσης ή τεκμηριωμένα ισοδύναμη διασφάλιση ιχνηλασιμότητας.
4.6	Περιβάλλον
4.6.1	Διατηρείται ως απαίτηση λειτουργίας στο πεδίο θερμοκρασιών +5 °C έως +40 °C και σχετικής υγρασίας έως 90%, χωρίς συμπύκνωση, εφόσον επαληθεύεται από τον κατασκευαστή. Ο προμηθευτής δηλώνει χωριστά τις συνθήκες αποθήκευσης και, ιδίως, το στενότερο πεδίο θερμοκρασιών/συνθηκών στο οποίο εγγυάται τις αναφερόμενες τιμές MPE.
4.6.2	Η τροφοδοσία δικτύου θα είναι συμβατή με ονομαστική τάση 230 V AC, 50 Hz, μέσω κατάλληλων παρεχόμενων τροφοδοτικών. Το εύρος αποδεκτής τάσης θα δηλώνεται από τον κατασκευαστή.
4.7	Σχεδιασμός και Κατασκευή
4.7.1	Ο προμηθευτής θα παραδώσει τεκμηριωμένη κατάσταση των εφαρμοστέων πράξεων εναρμόνισης της Ένωσης για τη συνολική διαμόρφωση και τα επί μέρους είδη. Η εφαρμοσιμότητα της νομοθεσίας μηχανημάτων σε χειροκίνητο βραχίονα θα αξιολογηθεί χωριστά. Η συμμόρφωση προς EMC, χαμηλή τάση, RoHS κ.λπ. τεκμηριώνεται όταν συντρέχει το αντίστοιχο πεδίο εφαρμογής.
4.8	Παρελκόμενα
4.8.1	Θα παραδοθούν όλες οι βάσεις, προσαρμογείς, καλώδια, φορτιστές, εξαρτήματα και άδειες που απαιτούνται για πλήρη λειτουργία στον χώρο του ΚΕΑ χωρίς πρόσθετη δαπάνη.
4.9	Επισήμανση
4.9.1	Σταθερή και ευανάγνωστη επισήμανση του εξοπλισμού με κατασκευαστή, ονομασία/τύπο, μοντέλο, αριθμό σειράς, έτος κατασκευής όπου προβλέπεται, και στοιχεία νόμιμης ταυτοποίησης, καθώς και η ένδειξη «ΥΛΙΚΟ ΙΔΙΟΚΤΗΣΙΑΣ ΠΟΛΕΜΙΚΗΣ ΑΕΡΟΠΟΡΙΑΣ», σε χωριστή υπηρεσιακή ετικέτα εφόσον είναι καταλληλότερο.
4.9.2	Η σήμανση CE θα υφίσταται όπου επιβάλλεται από το ενωσιακό πλαίσιο για τη συγκεκριμένη συσκευή. Τα στοιχεία σύμβασης/προμηθευτή και η μάζα μπορούν να αναγράφονται σε χωριστή πινακίδα ή στην καταχώριση παγίου, ώστε να μην αλλοιώνεται η πινακίδα του κατασκευαστή.
5.	ΣΥΣΚΕΥΑΣΙΑ/ΕΠΙΣΗΜΑΝΣΕΙΣ
5.1	Μεταφορά προς ΚΕΑ με ευθύνη και δαπάνη προμηθευτή, προστατευτική συσκευασία κατασκευαστή, ασφάλιση/αντιμετώπιση κραδασμών και τεκμηρίωση κατάστασης κατά την παράδοση.
6.	ΑΠΑΙΤΗΣΕΙΣ ΣΥΜΜΟΡΦΩΣΗΣ ΥΛΙΚΟΥ
6.1	Συνοδευτικά έγγραφα/Πιστοποιητικά
6.1.1	Με την προσφορά κατατίθενται: τεχνική τεκμηρίωση μοντέλου και συγκεκριμένης διαμόρφωσης, πίνακας εφαρμοστέας νομοθεσίας, δήλωση συμμόρφωσης ΕΕ του νόμιμα υπεύθυνου οικονομικού φορέα όπου απαιτείται, ενδεικτική έκθεση μετρολογικών επιδόσεων και συμπληρωμένος πίνακας συμμόρφωσης με παραπομπές σε τεκμήρια.
6.1.2	Κατά την παράδοση προσκομίζεται τελική δήλωση συμμόρφωσης ΕΕ για τα συγκεκριμένα προϊόντα όπου απαιτείται, οδηγίες ασφαλούς χρήσης στην ελληνική γλώσσα όπου επιβάλλονται από τη νομοθεσία, πλήρη τεχνικά εγχειρίδια στην ελληνική ή αγγλική, άδειες/μέσα εγκατάστασης, και ταυτοποιημένες εκθέσεις δοκιμών.
6.1.3	Δεν ζητείται οριζόντια «Δήλωση ΕΚ σύμφωνα με Παράρτημα II Π.Δ. 57/2010» από κάθε βραχίονα χωρίς προηγούμενο έλεγχο υπαγωγής. Δεν υποκαθίσταται η ευθύνη του κατασκευαστή από απλή υπεύθυνη δήλωση μεταπωλητή.
6.2	Επιθεωρήσεις/Δοκιμές
6.2.1	Η επιτροπή διενεργεί μακροσκοπικό έλεγχο, έλεγχο παρελκομένων/αδειών, έλεγχο κατασκευής/ταυτοποίησης και ηλεκτρικής/λειτουργικής ασφάλειας σύμφωνα με τις εφαρμοστέες οδηγίες.
6.2.2	Εκτελούνται δοκιμές αποδοχής της συγκεκριμένης διαμόρφωσης βάσει ISO 10360-12:2016 και των αριθμητικών ορίων 4.3.6–4.3.9. Στην έκθεση αναφέρονται η ακρίβεια, η ιχνηλασιμότητα, η διάταξη, οι συνθήκες θερμοκρασίας/υγρασίας, τα αποτελέσματα, η αβεβαιότητα όπου εφαρμόζεται, και ο συμφωνημένος κανόνας απόφασης κατά ISO 14253-1 ή ισοδύναμο.
6.2.3	Λειτουργική δοκιμή α΄ φάσης: έως δύο εργάσιμες ημέρες, με καθορισμένα δοκίμια του ΚΕΑ και β΄ φάσης: κατά την εκπαίδευση, με πρακτική μέτρηση/εξαγωγή δεδομένων και αντιπαραβολή CAD. Τα δοκίμια, ανοχές και κριτήρια επιτυχίας συμφωνούνται εγγράφως πριν τη δοκιμή.
6.2.4	Σε αστοχία ο προμηθευτής αποκαθιστά το πρόβλημα χωρίς κόστος και επαναλαμβάνει τις σχετικές δοκιμές, με διάρκεια αποκατάστασης έως 30 εργάσιμες ημέρες όπως στην αρχική έκδοση, εκτός ειδικότερης συμφωνίας σύμβασης. Η οριστική παραλαβή απαιτεί επιτυχή ολοκλήρωση και πρωτόκολλο.
7.	ΥΠΗΡΕΣΙΕΣ/ΥΠΟΣΤΗΡΙΞΗ-ΕΓΓΥΗΣΕΙΣ
7.1	Μεταφορά και εγκατάσταση στο ΚΕΑ, Αεροπορική Βάση Ελευσίνας, με ευθύνη/δαπάνη αναδόχου και πλήρη παράδοση σε κατάσταση λειτουργίας.
7.2.1	Εγγύηση καλής λειτουργίας τουλάχιστον 24 ημερολογιακών μηνών από την οριστική παραλαβή. Καλύπτει ανταλλακτικά, εργασία, μεταφορικά και αποκατάσταση ελαττωμάτων, εκτός τεκμηριωμένης μη προβλεπόμενης χρήσης.
7.2.2	Η εγγύηση παρατείνεται για χρόνο αποδεδειγμένης μη διαθεσιμότητας λόγω καλυπτόμενης βλάβης, με διαδικασία και χρόνο έναρξης καταγραφής καθορισμένα στη σύμβαση.
7.2.3	Η προθεσμία ανταπόκρισης, διάγνωσης, αποκατάστασης, παροχής προσωρινής ισοδύναμης λύσης και τυχόν συνέπειες καθυστέρησης εξειδικεύονται στη σύμβαση σύμφωνα με το εφαρμοστέο καθεστώς. Διαγράφεται η γενική εκ των προτέρων παραίτηση του προμηθευτή από κάθε ένδικο βοήθημα της παλιάς §7.2.3.
7.2.4	Διατηρείται ως προτεινόμενο συμβατικό κριτήριο σημαντικής αποτυχίας ο συνολικός χρόνος εκτός λειτουργίας άνω του 30% της διάρκειας εγγύησης, με επακριβή ορισμό υπολογισμού και προβλεπόμενες συνέπειες στη σύμβαση. Δεν αναγράφεται ως αυτοδίκαιη νόμιμη υποχρέωση πλήρους αντικατάστασης χωρίς συμβατική πρόβλεψη.
7.2.5	Απαιτείται τεκμηριωμένη δυνατότητα εφοδιασμού με κρίσιμα ανταλλακτικά, αναλώσιμα, συμβατές άδειες και τεχνική υποστήριξη επί τουλάχιστον δέκα (10) έτη, ή προτεινόμενο σχέδιο ισοδύναμης υποστήριξης αν συγκεκριμένο εξάρτημα καταργηθεί.
7.2.6	Εκπαίδευση χωρίς πρόσθετη χρέωση τουλάχιστον έξι (6) τεχνικών του ΚΕΑ επί τουλάχιστον τρεις (3) εργάσιμες ημέρες, με θεωρία, χειρισμό, προσαρμογή ακίδων, προληπτικό έλεγχο, δοκιμές μετρολογίας, διαλειτουργικότητα CAD, ασφάλεια δεδομένων και πρακτική αξιολόγηση.
8.	ΛΟΙΠΕΣ ΑΠΑΙΤΗΣΕΙΣ
8.1	Η αρχική απαίτηση μέγιστου χρόνου παράδοσης πέντε (5) μηνών διατηρείται ως προτεινόμενη, με τελική επιβεβαίωση εφικτότητας/αναλογικότητας από την Υπηρεσία.
8.2	Κατά την παραλαβή παραδίδονται ψηφιακά αρχεία των εγχειριδίων, αναγνώσιμο και επανεγκαταστάσιμο λογισμικό και νόμιμες άδειες, στοιχεία υποστήριξης και εγγύησης, κατάλογοι ανταλλακτικών/αναλωσίμων, αποδεικτικά συμμόρφωσης και δοκιμών, πρακτικά εκπαίδευσης, ταυτοποίηση σειριακού αριθμού. Φυσικά μέσα (USB) δίνονται όπου απαιτούνται από την πολιτική ασφάλειας. Δεν απαιτούνται ειδικά CD ή αποκλειστικά πρωτότυπα έντυπα αν παρέχεται ισοδύναμο νόμιμο επαληθεύσιμο ηλεκτρονικό έγγραφο.
8.3	Τα αναλώσιμα διετίας αποτελούν συμβατικό παραδοτέο μόνο εφόσον έχουν προσδιοριστεί και ποσοτικοποιηθεί στον προϋπολογισμό/προσφορά με σαφή βάση κατανάλωσης.
9.	ΠΕΡΙΕΧΟΜΕΝΟ ΤΕΧΝΙΚΗΣ ΠΡΟΣΦΟΡΑΣ
9.1	Τεχνική περιγραφή κατασκευαστή με μοντέλο, κωδικούς, σειριακή ταυτοποίηση όπου υπάρχει, περιεχόμενο προσφερόμενων ειδών και πρωτογενή τεχνικά στοιχεία, σε έντυπη ή ψηφιακή μορφή.
9.2	Πίνακας συμμόρφωσης ανά απαίτηση ΠΕΔ, με ρητή απάντηση, σύντομη επεξήγηση και σελίδα/αρχείο τεκμηρίωσης. Η απόρριψη για ελλείψεις εξετάζεται σύμφωνα με τους όρους της διακήρυξης και την εφαρμοστέα διαδικασία.
9.3	Εκθέσεις επιδόσεων, μέθοδος επαλήθευσης, αποδεικτικά ιχνηλασιμότητας, νομοθετική τεκμηρίωση CE κατά περίπτωση, περιγραφή διαλειτουργικότητας με υφιστάμενο CAD και αναβαθμίσεων.
9.4	Δηλώσεις διαθεσιμότητας ανταλλακτικών δεκαετίας, επισκευών, διακριβώσεων, εγγύησης και εκπαιδευτικού προγράμματος, με νόμιμες αποδεικτικές μορφές ανά διακήρυξη.
9.5	Δεν απαιτείται από κάθε υποψήφιο κατάλογος πελατών με ταυτοποιήσιμα στοιχεία τρίτων. Εφόσον είναι πράγματι αναγκαία η απόδειξη τεχνικής εμπειρίας, ορίζονται αναλογικά κριτήρια καταλληλότητας στην οικεία διακήρυξη.
10.	ΣΗΜΕΙΩΣΕΙΣ
10.1	CMM: Coordinate Measuring Machine
	MPE: Maximum Permissible Error
	MPL: Maximum Permissible Limit
	CAD: Computer-Aided Design
	CPV: Common Procurement Vocabulary
	EMC: Electromagnetic Compatibility
	RoHS: Restriction of Hazardous Substances
	CE: σήμανση συμμόρφωσης όπου απαιτείται από τη νομοθεσία.
10.2	Οι ακριβείς μετρολογικοί ορισμοί και οι κανόνες έκφρασης αποτελεσμάτων ακολουθούν το πλήρες εφαρμοστέο κείμενο του ISO 10360-12, χωρίς αυτόματη εξίσωση διαφορετικών δεικτών επίδοσης.
11.	ΠΡΟΤΑΣΕΙΣ ΒΕΛΤΙΩΣΗΣ ΤΕΧΝΙΚΗΣ ΠΡΟΔΙΑΓΡΑΦΗΣ
11.1	Παρατηρήσεις/αιτήματα βελτίωσης υποβάλλονται μέσω της εκάστοτε επίσημης διαδικασίας διαχείρισης ΠΕΔ του ΥΠΕΘΑ. Η αναφορά σε συγκεκριμένη διεύθυνση διαδικτύου θα επιβεβαιώνεται πριν τη δημοσίευση.
12.	ΠΡΟΣΘΗΚΕΣ
12.1	Προσθήκη Ι: Υπόδειγμα εντύπου συμμόρφωσης, Προσθήκη ΙΙ: Ελάχιστο πρόγραμμα εκπαίδευσης.


ΠΡΟΣΘΗΚΗ Ι
ΕΝΤΥΠΟ ΣΥΜΜΟΡΦΩΣΗΣ (Υπόδειγμα)
ΠΡΟΣ ΠΡΟΔΙΑΓΡΑΦΗ ΕΝΟΠΛΩΝ ΔΥΝΑΜΕΩΝ
ΚΩΔΙΚΟΣ ΠΕΔ: ΠΕΔ-Α-01064
ΕΚΔΟΣΗ ΠΕΔ: 
ΤΡΟΠΟΠΟΙΗΣΗ ΠΕΔ: 

	ΠΑΡΑΓΡΑΦΟΣ
ΠΕΔ
	ΠΕΡΙΓΡΑΦΗ ΑΠΑΙΤΗΣΗΣ
	ΑΠΑΝΤΗΣΕΙΣ – ΠΑΡΑΤΗΡΗΣΕΙΣ
ΠΡΟΣΦΕΡΟΝΤΟΣ

	4.2.1
	Εργόσφαιρα ≥ 3 m
	Συμμόρφωση: __________
Αποδεικτικό: __________

	4.3.6
	 ≤ 0,061 mm
	Συμμόρφωση: __________
Αποδεικτικό: __________

	4.3.7
	≤ 0,023 mm
	Συμμόρφωση: __________
Αποδεικτικό: __________

	4.3.8
	 ≤ 0,090 mm
	Συμμόρφωση: __________
Αποδεικτικό: __________

	4.3.9
	 ≤ 0,041 mm
	Συμμόρφωση: __________
Αποδεικτικό: __________

	4.3.14
	Διαλειτουργικότητα CAD
	Συμμόρφωση: __________
Αποδεικτικό: __________

	6.2.2
	Δοκιμές ISO 10360-12
	Συμμόρφωση: __________
Αποδεικτικό: __________

	7.2
	Υποστήριξη και εγγύηση
	Συμμόρφωση: __________
Αποδεικτικό: __________



ΟΔΗΓΙΕΣ ΣΥΜΠΛΗΡΩΣΗΣ ΕΝΤΥΠΟΥ:
(1) Συμπληρώνεται ο κωδικός, η έκδοση και τυχόν τροποποίηση της ΠΕΔ.
(2) Στον πίνακα συμπεριλαμβάνονται όλες οι εφαρμοστέες παράγραφοι και υποπαράγραφοι της ΠΕΔ.
(3) Ο προσφέρων δηλώνει συμμόρφωση ή απόκλιση και παραπέμπει σε συγκεκριμένο αποδεικτικό αρχείο και σελίδα.
(4) Σε περίπτωση ισοδύναμης λύσης παρατίθεται επαρκής τεχνική τεκμηρίωση σύμφωνα με τη διακήρυξη.
(5) Το υπόδειγμα δεν περιορίζει άλλα δικαιολογητικά ή τα νόμιμα δικαιώματα διευκρινίσεων της αναθέτουσας αρχής.
Προστίθενται υποχρεωτικά όλες οι υπόλοιπες εφαρμοστέες παράγραφοι με τον ίδιο τρόπο. Η χρήση του υποδείγματος δεν περιορίζει τα δικαιολογητικά που νόμιμα προβλέπει η διακήρυξη.


ΠΡΟΣΘΗΚΗ ΙΙ
ΣΤΟΙΧΕΙΑ ΕΚΠΑΙΔΕΥΣΗΣ (Υπόδειγμα)
Για την Οργάνωση Εκπαίδευσης (παράγραφος 7.2.6) προτείνονται:
1.	Διάρκεια Εκπαίδευσης: Τουλάχιστον τρεις (3) εργάσιμες ημέρες για τουλάχιστον έξι (6) τεχνικούς του ΚΕΑ.
2.	Το προτεινόμενο πρόγραμμα εκπαίδευσης ανά ημέρα είναι το:
	1η ημέρα:	Ασφάλεια, στήριξη, χειρισμός, προετοιμασία, ακίδες.
Απόδειξη ολοκλήρωσης: Παρουσιολόγιο / πρακτική άσκηση.
	2η ημέρα:	Μετρητική διαδικασία, γεωμετρικά χαρακτηριστικά, μετρολογικοί έλεγχοι.
Απόδειξη ολοκλήρωσης: Μετρήσεις εκπαιδευόμενων.
3η ημέρα:	CAD, αναφορές, εξαγωγή, backup, βασική συντήρηση.
Απόδειξη ολοκλήρωσης: Πρακτικό δοκιμής / επιβεβαίωση εκπαίδευσης.
3. Εκπαιδευτικά βοηθήματα και μέσα: εγχειρίδια χειρισμού/συντήρησης, υποδείγματα μετρητικών εργασιών, οδηγίες μετρολογικών ελέγχων και λογισμικού.
